Okresná prokuratúra Trnava 
Vajanského 22, 918 67 Trnava 1

Sp. zn. : 3 Pv 358/13/2207	Trnava, 27.6.2014
EEČ : 2-21-165-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Poradensko–rehabilitačné centrum sluchovo postihnutých Trnavského kraja, Novosadská 4, Trnava 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Okresný dopravný inšpektorát v Trnave pod spisovou značkou ORP-196/DI-TT-2013.
dňa 21. apríla 2013 v čase o 15. 40 hodine v Trnave na Saleziánskej ulici riadil osobné motorové vozidlo zn. XXXXX, s ktorým cúval v smere od ulice Špačinskej, kde narazil zadnou časťou vozidla do chodcov, ktorí prechádzali kolmo cez cestu mimo priechodu pre chodcov, pričom došlo k zraneniu chodkyne mal. XXXXX, XXXXX, ktorá utrpela roztrhnutie vonkajšieho členkového väzu vpravo a pomliaždenie kolena vpravo s dobou liečenia 4 týždne, chodkyne XXXXX, XXXXX, s dobou liečenia do 7 dní a chodca mal. XXXXX, XXXXX s dobou liečenia do 7 dní  

Odôvodnenie: 
Uznesením povereného príslušníka PZ Okresného riaditeľstva PZ XXXXX, Okresného dopravného inšpektorátu XXXXX sp. zn. ČVS:ORP-196/DI-TT-2013,  zo dňa 14. 01. 2014 podľa § 206 ods. 1 Trestného poriadku vznesené obvinenie XXXXX  pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa dopustil prečinu ublíženia na zdraví podľa § 158 Trestného zákona, za ktorý Trestný zákon ustanovoval trest odňatia slobody na jeden rok.

Obvinený pri svojom výsluchu pred vyšetrovateľom ako aj  pri vykonaní mediácie pred probačným a mediačným úradníkom Okresného súdu XXXXX slobodne,  vážne a určito vyhlásil, že spáchal skutok, za ktorý je stíhaný a svoje protiprávne konanie oľutoval.
	
            Obvinený XXXXX dopravnú nehodu ohlásil poisťovni XXXXX ktorá poškodeným XXXXX a XXXXX, zák. zástupcovi mal. XXXXX nadradí spôsobenú škodu.

 Pri vykonaní mediácie  poškodení XXXXX a XXXXX   uviedli, že so schválením zmieru s obvineným XXXXX  súhlasia. 

Obvinený XXXXX uzatvoril prostredníctvom probačného a mediačného úradníka Okresného súdu XXXXX zmier s poškodenými XXXXX a XXXXX, zák. zástupcom mal. XXXXX,  ktorí zároveň prehlásili, že v predmetnom trestnom konaní sú ich nároky na náhradu škody uspokojené v celom rozsahu. 

Obvinený XXXXX ako aj i poškodení zároveň uviedli, že zmier uzavreli slobodne a vážne. 

Dňa 18. 06. 2014 obvinený XXXXX vložil na depozitný účet Okresnej prokuratúry v Trnave sumu vo výške 200,- € na všeobecne prospešné účely. Táto suma je primeraná závažnosti spáchaného trestného činu.

          Z uvedenej peňažnej sumy patrí 50 % štátu na peňažnú pomoc obetiam trestnej činnosti a 50 % peňažnej sumy je určených v prospech  Poradensko-rehabilitačné centrum sluchovo postihnutých Trnavského kraja, Novosadská 4, XXXXX, IČO  42293022.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru je dostačujúce.  

S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná (§ 185 ods. 2 Trestného  poriadku).

JUDr. Stanislav Bohunický
prokurátor